laion/Wikipedia-Exotic huggingface dataset:
עצמאות מצרים

ההכרזה החד-צדדית על עצמאות מצרים הונפקה על ידי ממשלת בריטניה הגדולה ב-28 בפברואר 1922. באמצעות הצהרה זו, סיימה ממשלת בריטניה באופן חד צדדי את חסותה על מצרים והעניקה לה עצמאות סמלית, למעט ארבעה תחומים: יחסי חוץ, תקשורת, צבא וסודאן האנגלו-מצרית. להצהרה קדמה תקופת משא ומתן בלתי חד משמעי בין ממשלות מצרים ובריטניה. תחומי המחלוקת כללו את עמדתה של מצרים בנושאי הפרוטקטורט ותפקידה העתידי בסודאן. ראש ממשלת מצרים אדלי יקאן פאשה ולאומנים מצרים מתונים הצליחו להשיג את הסכמת הנציב העליון הבריטי אדמונד אלנבי להבטחת הנושא הכללי יותר של עצמאות מצרים. ממשלת הקואליציה של ראש ממשלת בריטניה לויד ג'ורג' רצתה לשמור על הפרוטקטורט מעל מצרים. עם זאת, כאשר אלנבי איים להתפטר, מעשיו הביאו את נושא עצמאות מצרים לדיון ציבורי והובילו לתגובה רשמית ומהירה: כעבור שבועיים הוכרזה ההצהרה. אף על פי שהיא נענתה לדרישותיהם המיידיות של הלאומנים המצרים להפסיק את פרוטקטורט, ההכרזה לא הייתה מספקת בעולם מכיוון שהיא לא העניקה למצרים עצמאות מלאה. ריבונות מצרים הוגבלה מאוד על ידי סעיף "נקודות שמורות" (כמצוין להלן 'ההכרזה' סעיף 3). מגבלות אלו הובילו ללחץ מתמשך על בריטניה על ידי לאומנים מצרים אשר דרשו לנהל מחדש משא ומתן על היחסים בין שתי המדינות, שהתרחש לבסוף עם חתימת האמנה האנגלו-מצרית בשנת 1936. הטקסט הבא פורסם לראשונה בשנת 1922. כתוצאה מכך הוא נמצא כיום ברשות הציבור בבריטניה שם פג תוקף זכויות היוצרים שלה. הצהרת מצרים על ידי ממשלת הוד מלכותו הבריטית (28 בפברואר 1922) והואיל וממשלת הוד מלכותו, בהתאם לכוונותיה המוצהרות, רוצה מיד להכיר במצרים כמדינה ריבונית עצמאית; והואיל והיחסים בין ממשלת הוד מלכותו ומצרים הם בעלי עניין חיוני עבור האימפריה הבריטית; העקרונות הבאים מוצהרים בזאת: 1. הפרוטקטורט הבריטי על מצרים הופסק, ומצרים מוכרזת כמדינה ריבונית עצמאית. 2. ברגע שממשלת הוד מעלתו תעביר חוק שיפוי שתחול על כל תושבי מצרים, חוק הלחימה כפי שהוכרז ב־2 בנובמבר 1914, יתבטל. 3. העניינים הבאים שמורים לחלוטין לשיקול דעתה של ממשלת הוד מלכותו עד למועד שיהיה ניתן באמצעות דיון חופשי וידידותי של שני הצדדים לסיים הסכמים בעניין בין ממשלת הוד מלכותו וממשלת מצרים: (א) ביטחון התקשורת של האימפריה הבריטית במצרים; (ב) הגנת מצרים מפני כל תוקפנות זרה או הפרעה זרה, ישירה או עקיפה; (ג) הגנה על אינטרסים זרים במצרים והגנה על מיעוטים; (ד) הסודאן. בתקופת ההמתנה עד לכריתת הסכמים כאלה, הסטטוס קוו בכל הנושאים הללו יישאר בעינו. King, Joan Wucher (1989) [First published 1984]. Historical Dictionary of Egypt. Books of Lasting Value. American University in Cairo Press. pp. 259–260. ISBN 978-977-424-213-7. Blaustein, Albert P.; Sigler, Jay A.; Beede, Benjamin R., eds. (1977). Independence Documents of the World. Vol. 1. Dobbs Ferry, NY: Oceana Publications. pp. 204–205. ISBN 978-0-379-00794-7.
ישראל קופרשטיין

ישראל גריגורייביץ' קופרשטיין (ברוסית: Израиль Григорьевич Куперштейн;‏ 14 באוגוסט 1915 – 16 במרץ 1995) היה יהודי סובייטי, שעוטר כגיבור ברית המועצות על פועלו כקצין שריון בצבא האדום במהלך מלחמת העולם השנייה. נולד בעיר צ'רקסי במשפחתו של פועל. למד בבית ספר מקצועי. הוכשר להיות מכונאי רכב. בשנת 1936 גויס לשירות סדיר בצבא האדום. סיים את שירותו בשנת 1938. עבד כמכונאי במוסך ממשלתי. בשנת 1939, גויס לשירות מילואים, במסגרתו נטל חלק במלחמת החורף. בסיום המלחמה חזר לחיים אזרחיים. לאחר הפלישה הנאצית לברית המועצות ב-1941 לא גויס לצבא. הוא התפנה מזרחה ועבד במפעל לייצור טנקים בעיר צ'ליאבינסק. ביוני 1942 גויס שוב לשירות הצבאי. שירת ביחידות עורפיות. בסוף 1942 התקבל לבית הספר לקציני שריון בעיר גורקי. לאחר סיום הלימודים הועלה לדרגת סגן משנה. שובץ בחטיבת המשמר המשוריינת מס' 52, כמפקד טנק. במהלך קרב דנייפר, טנק, עליו פיקד קופרשטיין, היה בין הראשונים שצלח את הנהר דנייפר והגיע לגדה המערבית. טנק חיפה באש תותחו על חיילי החי"ר וניהל קרבות עם הטנקים הגרמנים. במהלך השעות הראשונות לאחר הצליחה הצליח צוות הטנק בפיקודו של קופרשטיין לחסל שני טנקים גרמנים. בהמשך נעה החטיבה, בה שירת קופרשטיין, צפונית לקייב, כדי לחתוך את הכביש קייב-ז'יטומיר ולמנוע מהגרמנים להביא תגבורת לכוחותיהם בעיר קייב. החטיבה קיבלה פקודה להשתלט על העיר פסטוב, צומת רכבות חשובה, אשר צמודה לכביש קייב-ז'יטומיר. טנק בפיקודו של קופרשטיין היה בחוד ההתקפה. הוא היה הראשון שנכנס לעיר וסייע בכיבושה. במהלך הקרבות בפסטוב השמיד 3 טנקים גרמנים נוספים. על גבורתם בקרב דנייפר הוענק לכל חברי צוות הטנק (מפקד - ישראל קופרשטיין, תותחן מיכאיל גראבסקי, נהג - ויקטור בוגייב, מקלען-קשר - בוריס ברסטובסקי) תואר גיבור ברית המועצות. היחידה, בה שירת קופרשטיין המשיכה להתקדם מערבה. קופרשטיין נטל חלק במבצע לבוב-סנדומייז', מבצע ויסלה-אודר, הקרב על ברלין וסיים את המלחמה בפראג. לאחר המלחמה נשאר ישראל קופרשטיין לשרת בצבא הקבע. הוא מלא תפקידי פיקוד ומטה שונים בחיל השריון הסובייטי. השתחרר מהשירות בשנת 1962 בדרגת פודפולקובניק (סגן אלוף). לאחר סיום השירות הצבאי התיישב ישראל קופרשטיין בעיר צ'ליאבינסק. ישראל קופרשטיין נפטר ב-16 במרץ 1995. דף המוקדש לישראל קופרשטיין, באתר "גיבורי המדינה" (ברוסית) דף המוקדש לישראל קופרשטיין באתר בית העלמין של העיר צ'ליאבינסק, (ברוסית) Персональный сайт - Куперштейн Израил Григорьевич, necropolural.narod.ru, דף המוקדש לישראל קופרשטיין באתר בית העלמין של העיר צ'ליאבינסק Куперштейн Израил Григорьевич, www.warheroes.ru, דף המוקדש לישראל קופרשטיין באתר "גיבורי המדינה"
אוף און אוף

אוף און אוף (בקוריאנית: 오프온오프) הוא צמד דרום קוריאני מסיאול, דרום קוריאה. הם הופיעו לראשונה ב-21 בספטמבר 2016 עם "Bath". קולדה – סולן 0Channel (סו ג'י-הו) – מפיק, די ג'יי (שם במה – EOH) אוף און אוף, ברשת החברתית פייסבוק אוף און אוף, באתר MusicBrainz (באנגלית) אוף און אוף, באתר Discogs (באנגלית) "오프온오프 프로필" (בקוריאנית). Naver. "오프온오프, 정규 1집 오늘(24일) 발매" (בקוריאנית). Ten Asia. "Gaon Album Chart". Gaon Music Chart. "2017년 08월 Album Chart". "Gaon Digital Chart". Gaon Music Chart.
קולדה (זמר)

קוריאה זהו שם קוריאני; שם המשפחה הוא קים. קים הי-סו (בקוריאנית: 김희수; נולד ב-10 במאי 1994), הידוע בשם הבמה קולדה (콜드), הוא זמר-יוצר דרום קוריאני. הוא הופיע לראשונה בשנת 2016 כחבר בצמד האינדי אוף און אוף. כאמן סולו הוציא את המיני-אלבומים Wave‏ (2018), Love Part 1‏ (2019) ו-Idealism‏ (2021). קולדה השתתף בפסטיבל גרנד מינט 2020 שהתקיים בתאריכים 24–25 באוקטובר 2020 בפארק האולימפי בסיאול, דרום קוריאה. קולדה, ברשת החברתית פייסבוק קולדה, ברשת החברתית אקס (טוויטר) קולדה, ברשת החברתית אינסטגרם קולדה, באתר סאונדקלאוד (באנגלית) קולדה, באתר MusicBrainz (באנגלית) Kim, Su-gyeong (14 ביוני 2019). "[힙합 나우(38)] 콜드 "사랑, 지금 하고 싶고 필요한 이야기"". Ten Asia (בקוריאנית). נבדק ב-22 בינואר 2020. {{cite web}}: (עזרה) Kim, Yu-young (20 בספטמבר 2016). "Offonoff to make official debut". The Korea Herald (באנגלית). נבדק ב-23 בינואר 2020. {{cite web}}: (עזרה) Yu, Byeong-cheol (5 בספטמבר 2019). "'HOT 싱어송라이터' 콜드(Colde), 5일 3개월 만에 새 싱글 `마음대로` 발매". The Korea Economic Daily (בקוריאנית). נבדק ב-23 בינואר 2020. {{cite web}}: (עזרה) "콜드, '미술관에서' 무대 최초 공개…'감성 라이브' 선사". Star Today (בקוריאנית). 2021-02-04. נבדק ב-2021-02-18. "Grand Mint Festival". www.facebook.com (באנגלית). נבדק ב-2020-08-06. Gaon Album Chart positions for EPS: "2018년 09월 Album Chart". Gaon Music Chart (בקוריאנית). נבדק ב-23 בינואר 2020. {{cite web}}: (עזרה) "2019년 06월 Album Chart". Gaon Music Chart (בקוריאנית). נבדק ב-23 בינואר 2020. {{cite web}}: (עזרה) Gaon Digital Chart positions: Kim, Kyoungmin (30 בינואר 2019). "'한국 힙합 어워즈 2019' 부문별 후보 리스트". Hypebeast Korea (בקוריאנית). נבדק ב-22 בינואר 2020. {{cite web}}: (עזרה) "후보 소개". Korean Hiphop Awards 2020 (בקוריאנית). נבדק ב-22 בינואר 2020. {{cite web}}: (עזרה) Mathew, Ilin (23 בינואר 2020). "How and when to watch Korean Music Awards 2020". International Business Times, Singapore Edition (באנגלית). נבדק ב-23 בינואר 2020. {{cite web}}: (עזרה)
איוב לוקמאן נהוראי

ד"ר איוב לוקמאן נהוראי (בפרסית: میرزا لقمان نهورایی; 1886, כאשאן – 1950), היה פוליטיקאי ונציג יהודי בפרלמנט האיראני בתקופת שלטונו של רזא ח'אן, בין השנים 1909–1925 ו-1927–1943. דבר שלוש שפות: פרסית, עברית וצרפתית. נהוראי נולד בשנת 1886 בכאשאן שבאיראן. הוא למד רפואה אצל אביו. לאחר שסיים את בית הספר לרפואה של דאר אל-פונון הוא החל לעבוד בטהראן. זמן קצר לאחר מכן, הוא הפך לסגן נשיא הוועד היהודי של טהראן ובהמשך הפך לנשיא של הוועד. נהוראי נלחם להשגת זכויות משפטיות בסיסיות ליהודים בזמן כהונתו במג'לס. הוא השיג חופשות בחגים היהודיים לקציני צבא יהודים; שינה את חוקי הירושה שהפכו את ה"ג'דיד אל-אסלאם" (מתאסלם חדש) ליורש הבלעדי של משפחתו הלא-מוסלמית; ושיתף פעולה עם נציגים זורואסטרים וארמנים במאבק לבטל את החוק שדרש רישום נישואין וגירושין במשרד ממשלתי, מה שאפשר למיעוטים הדתיים לנהוג לפי מנהגיהם הקהילתיים. ד"ר איוב לוקמאן נהוראי ישיבת "ההסתדרות הציונית של פרס", טהרן, 1919. בתמונה: ד"ר חביב לוי (תשיעי משמאל) ראש ההסתדרות שלמה כהן צדק (שמיני משמאל), ד"ר איוב לוקמאן נהוראי (שביעי) והעיתונאי שמואל חיים (שלישי) دکتر لقمان نهورایی, באתר 7dorim.com Loghman Nehoray, באתר geni.com מרים לוי-חיים, לא מפחדים: היהודים ששינו את הפוליטיקה האיראנית, באתר בית אבי-חי, 23 במאי 2018 ערך זה הוא קצרמר בנושא פוליטיקאים ובנושא איראנים. אתם מוזמנים לתרום לוויקיפדיה ולהרחיב אותו.
קרלוס אלברטו פריירה

קרלוס אלברטו פריירה (פורטוגזית: Carlos Alberto Gomes Parreira; נולד ב-27 בפברואר 1943 בריו דה ז'ניירו), הוא מאמן כדורגל ברזילאי. פריירה הוביל חמש נבחרות שונות למונדיאל: את כווית למונדיאל 1982, איחוד האמירויות הערביות למונדיאל 1990, ברזיל למונדיאל 1994 ו-2006, ערב הסעודית למונדיאל 1998 ודרום אפריקה למונדיאל 2010. בינואר 2003 מונה לקדנציה שלישית בנבחרת ברזיל במקומו של מריו זגאלו, במטרה להוביל את הנבחרת לגביע עולם שני ברציפות במונדיאל 2006. נבחרתו, אשר הייתה המועדפת לזכייה, הודחה מהטורניר בעקבות הפסד ברבע הגמר לצרפת, אשר המשיכה עד לגמר. מספר ימים לאחר ההדחה, קיבל פריירה אחריות ופרש מאימון הנבחרת. בשנת 2007 הפך למאמן הראשי של נבחרת דרום אפריקה. הוא התפטר מתפקידו באפריל 2008 וחזר לקראת מונדיאל 2010 כעבור כשנה וחצי. ב-2012 מונה למנהלה הטכני של נבחרת ברזיל. בשנת 2014 סיים את תפקידו. מדיה וקבצים בנושא קרלוס אלברטו פריירה בוויקישיתוף קרלוס אלברטו פריירה, באתר FootballDatabase.eu פרופיל המאמן, באתר Transfermarkt אלברטו השלישי של האמירויות, מעריב, 11 באפריל 1990 |} ערך זה הוא קצרמר בנושא כדורגל ברזילאי ובנושא מאמני כדורגל. אתם מוזמנים לתרום לוויקיפדיה ולהרחיב אותו.
עמית גרשון

עמית גרשון (נולד ב-5 בדצמבר 1995) הוא כדורסלן ישראלי, המשחק בעמדת הקלע בהפועל חיפה. גרשון החל את דרכו בקבוצת הילדים של מכבי חדרה, ובהמשך עבר להפועל עמק יזרעאל. בשנת 2014, החל גרשון את הקריירה המקצוענית שלו וחתם בהפועל עפולה מהליגה הלאומית. הוא שיחק שלוש עונות בקבוצה, כשבעונתו האחרונה העמיד ממוצעים של 9.4 נקודות, 2.8 אסיסטים ו-2.7 ריבאונדים למשחק יחד עם 40.9 אחוזים מהשלוש. ב-2 ביולי 2017 חתם גרשון לשנתיים בהפועל באר שבע. בעונתו הראשונה בקבוצה שיחק 37 משחקים והעמיד ממוצעים של 8.9 נקודות ו-2.4 ריבאונדים למשחק, יחד עם 40.7 אחוזים מהשלוש. גרשון סייע לבאר שבע לעלות לראשונה בתולדותיה לליגת העל כשזכה עימה באליפות בתום העונה. ב-15 במאי 2019 קלע גרשון שיא קריירה של 32 נקודות ב-9 מ-12 מהשלוש, יחד עם 4 ריבאונדים ו-4 אסיסטים במדד יעילות של 37, מה שהוביל את באר שבע לניצחון 77–104 על הפועל גלבוע גליל. בעקבות משחק זה נבחר גרשון לשחקן המצטיין של המחזור. ב-6 ביוני 2019, נבחר גרשון לתגלית העונה בליגת העל לאחר עונה בה העמיד ממוצעים של 6.0 נקודות, 1.5 ריבאונדים ו-1.1 אסיסטים. ב-25 ביוני 2019, חתם גרשון לשנתיים בהפועל גלבוע גליל. בעונתו הראשונה בקבוצה העמיד ממוצעים של 3.6 נק' ו-2.6 ריבאונדים ב-18.9 דק'. בעונתו השנייה בקבוצה העמיד ממוצעים של 5.1 נק' ב-15.3 דק', בעונה זו העפיל עם הקבוצה לגמר הפלייאוף בו הפסידה למכבי תל אביב. ב-26 ביולי 2021 חתם גרשון בהפועל ירושלים. בעונה זו העמיד ממוצע של 4.1 נק' ב-11.7 דק' ב-26 ביולי 2022 חתם גרשון בהפועל אילת. בעונה זו העמיד ממוצע של 7.9 נק', 2.4 אסיסיטים ו-2.1 ריבאונדים ב-25.2 דק' ביוני 2023 חתם הפועל חיפה. בשנת 2015 זומן גרשון לנבחרת העתודה במסגרת אליפות אירופה עד גיל 20. בשנת 2017, זומן גרשון לסגל האולימפי של נבחרת ישראל במסגרת אוניברסיאדת טאיפיי. הפועל באר שבע אליפות הליגה הלאומית (1): (2017/2018) פרופיל, באתר eurobasket כפיר חודרה, הפועל ב"ש מתחזקת: הגארד עמית גרשון חתם, באתר ONE, ‏2 ביולי 2017 אריה ליבנת, שיא שלשות לעמית גרשון, הפועל באר שבע הבטיחה את מקומה בפלייאוף, באתר הארץ, 15 במאי 2019 גרשון תגלית העונה, תומאס שחקן ההגנה, באתר מנהלת ליגת העל בכדורסל, ‏6 ביוני 2019 חוזר לעמק: עמית גרשון חתם בגלבוע/גליל, באתר מנהלת ליגת העל בכדורסל, ‏26 ביוני 2019 מגן נר לבירה: עמית גרשון מצטרף לירושלים, באתר מנהלת ליגת העל בכדורסל, ‏26 ביולי 2021 נועה פופלינגר, ‏סגרה את הסגל הישראלי: גרשון חתם באילת, באתר ערוץ הספורט, 26 ביולי 2022 אור שקדי, אהרלה ויסברג‏, חיזוק ראשון: עמית גרשון חתם לשנתיים בהפועל חיפה, באתר וואלה, 27 ביוני 2023
נונאטאקי מאריון

נונאטאקי מריון (באנגלית: Marion Nunataks) הם קבוצת נונאטאקים, בחוף הצפוני של האי שארקו, במזרח ים בלינגסהאוזן, בארץ פאלמר שבאנטארקטיקה. שיא גובהים של הנונאטאקים מתנשא לגובה של 600 מטרים מעל פני הים. שרשרת הנונאטאקים מצויה 11 קילומטרים ממערב להר מוניק, ו-32 קילומטרים ממזרח להר מרטין. הנונאטאקים התגלו ומופו באופן גס ב־11 בינואר 1910, על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו. רכס הנונאטאקים צולם מהאוויר על ידי צי ארצות הברית ב-9 בפברואר 1947, במסגרת מבצע קפיצה לגובה. רכס הנונאטאקים מופה לראשונה באופן מדויק, בשנת 1960, על ידי דרק סירל (Derek J.H. Searle) מסקר שטחי חסות איי פוקלנד, בהתבסס על תצלומי האוויר. צוותו של שארקו התעקש שקראו לאזור שהתגלה על ידם "ארץ שארקו" (בצרפתית: Terre Charcot) (בעת גילויו, לא ידוע כי מדובר באי). שארקו הסכים לכך, מתון כוונה ברורה לקרוא לארץ על שם אביו - ז'אן-מרטן שארקו, רופא צרפתי מפורסם (ולא על שמו שלו), שארקו קרא להר מרטין, לנונאטאקי מריון ולהר מוניק, על שם בנותיו. אזור שגודלו 176 קילומטרים רבועים, המקיף את הנונאטאקים מוגדר כאזור אנטארקטי מוגן במיוחד (ASPA) מס' 170 בשל חשיבותו הביולוגית. באזור שני מינים של חזזיות שלא תועדו במקומות אחרים באנטארקטיקה, טחבים שרק לעיתים רחוקות מצויים בנקודה כל כך דרומית. האזור היה האזור האנטארקטי המוגן המיוחד שהגן על אזור מייצג משמעותי של כיפת הקרח האנטארקטית הקבועה ונונאטקים בדרום חצי האי האנטארקטי. נונאטאקי מריון באתר הסקר הגאולוגי של ארצות הברית נונאטאקי מריון באתר הגאזט האנטארקטי של ממשלת אוסטרליה נונאטאקי מריון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר המיפוי בוצע בין השנים 1908–1911 לפי מקור אחר המיפוי בוצע בשנת 1963 מידע גאוגרפי והיסטורי על האי שארקו באתר הגאזט האנטארקטי המשווה SCAR של ממשלת אוסטרליה תיאור האתר האנטארקטי המוגן המיוחד 170
יחסי פרגוואי–קנדה

יחסי פרגוואי–קנדה הם יחסי החוץ בין פרגוואי וקנדה. קנדה ופרגוואי כוננו יחסים דיפלומטיים בשנת 1961. קנדה ופרגוואי עוסקות הרבה במאמצי שמירת שלום אפקטיבית במסגרת האומות המאוחדות וארגון מדינות אמריקה (OAS). שתי המדינות עסקו בשיקום ובמאמצי שמירת שלום בהאיטי, כאשר שתיהן תרמו צוותים למשימת הייצוב של האו"ם בהאיטי. פרגוואי היא חברה מקורבת בתוכנית לשיתוף פעולה אימונים צבאיים בקנדה; באמצעות תוכנית זו, קנדה מעמידה לרשות פרגוואי אימונים צבאיים, ומשפרת את יחסי ההגנה בין שתי המדינות. לקנדה ולפרגוואי מערכת יחסים דו-צדדית איתנה, המתוגברת בקשרים חזקים בין אנשים לאנשים. זה בא לידי ביטוי ב-15,000 עד 20,000 הקנדים בפרגוואי, רובם חברי הקהילה המנונית. בשנת 2017 הוערך הסחר הדו-צדדי בין קנדה לפרגוואי ב-32.6 מיליון דולר. שווי היצוא הקנדי לפרגוואי הסתכם ב-20.9 מיליון דולר, כאשר הייצוא העיקרי היה מכונות, מוצרי תרופות, מאמרים מנייר, ספרים מודפסים ועיתונים. יבוא קנדה מפרגוואי הוערך ב-11.8 מיליון דולר וכלל סוכר, זרעי שמן ומוצרי עץ. מעורבותן של חברות קנדיות בשוק פרגוואי היא צנועה ומסומנת במיוחד על ידי השקעות בתחומים כמו כרייה, תשתיות ואנרגיה. הסיוע הבינלאומי של קנדה לפרגוואי ניתן באמצעות תרומות לארגונים רב-צדדיים, כולל ה-OAS וקרן המטבע הבינלאומית. לקנדה אין תוכנית סיוע לפיתוח דו צדדי בפרגוואי, אך היא מספקת תמיכה באמצעות קרן קנדה ליוזמות מקומיות (CFLI) ופרויקטים מבודדים של OAS והמרכז הבינלאומי לחקר הפיתוח (IDRC). מאז 2007 יושמו 76 פרויקטים של CFLI בשווי כולל של למעלה מ-1.2 מיליון דולר. בשנת הכספים 2016, מימון CFLI התמקד במאבק בשינויי אקלים ובקידום צמיחה כלכלית בת קיימא. ה-IDRC הקנדי תומך בפרויקטים בפרגוואי כמו מחקר הערכת מים באקלים של גראן צ'אקו. ישנן מספר תוכניות ומלגות המסייעות לחיזוק הקשרים החינוכיים בין קנדה לפרגוואי. מרכז פרגוואי ללימודים קנדיים עוזר לקיים קשרים בין אוניברסיטאות, עמותות וגופים ממשלתיים. תוכנית המנהיגים המתעוררים באמריקה מספקת הזדמנויות מלגות לטווח קצר לסטודנטים מאמריקה הלטינית ומהקריביים, כולל פרגוואי, ללמוד או לבצע מחקר בקנדה. בשנת 2016 חתם קונסורציום האוניברסיטאות הקנדי CALDO על מזכר הבנות עם התוכנית הלאומית למלגות חוץ לתארים מתקדמים על שם דון קרלוס אנטוניו לופס של פרגוואי, המספקת מימון ללימודים באוניברסיטאות החברות בקאלדו. פרגוואי מחזיקה בקנדה שגרירות באוטווה וקונסוליות כבוד בקלגרי, טורונטו, מונטריאול, ונקובר וויניפג. פרגוואי מיוצגת בקנדה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד באסונסיון. מדיה וקבצים בנושא יחסי פרגוואי–קנדה בוויקישיתוף יחסי פרגוואי–קנדה, באתר משרד החוץ הקנדי יחסי פרגוואי–קנדה, באתר משרד החוץ הקנדי
ז'אק לאפיט

ז'אק-אנרי לאפיט (בצרפתית: Jacques-Henri Laffite; נולד ב-21 בנובמבר 1943) הוא נהג מרוצים לשעבר צרפתי, שהתחרה באליפות הפורמולה 1 בין השנים 1974–1986. במהלך הקריירה השיג שישה ניצחונות, כולם עבור קבוצת ליז'ייה. התחרה תשע פעמים במרוץ 24 השעות של לה מאן. לאחר הפרישה שימש כמגיש ברשת TF1. לאפיט התחרה לראשונה באליפות הפורמולה 1 בחמשת המרוצים האחרונים של עונת 1974 עבור קבוצת איזו-מרלבורו שבבעלות פרנק ויליאמס. בענה הבאה התחרה עבור הקבוצה, ששינתה את שמה לויליאמס. בגרנד פרי גרמניה סיים במקום השני והשיג את הנקודות ואת הפודיום לראשונה בקריירה. במקביל לפורמולה 1 התחרה באותן השנים גם באליפות הפורמולה 2 האירופאית. בשנת 1975 זכה באליפות. בשנת 1976 עבר להתחרות עבור קבוצת ליז'ייה. בשלוש העונות הראשונות הגיע מספר פעמים לפודיום ואף השיג את הניצחון הראשון במהלך עונת 1977 בגרנד פרי שוודיה, אך בסופו של דבר דורג במרכז טבלת הנהגים. עונת 1979 נפתחה עם צמד ניצחונות שלו. הוא המשיך להיאבק על האליפות עד לשלושת המרוצים האחרונים בעונה, בהם לא צבר ניקוד ובסיומה דורג במקום הרביעי. גם את שתי העונות הבאות סיים במקום הרביעי, אך בעונת 1982 סיים במקום ה-17 עם חמש נקודות בלבד לאורך כל העונה. התוצאות בשתי העונות הבאות לא היו טובות יותר, לאחר שחזר להתחרות עבור קבוצת ויליאמס. בשנת 1985, כשהוא כבר בן 40, חזר לאפיט להתחרות עבור ליז'ייה. שלושה פודיומים בעונה ושני פודיומים נוספים במצחית הראשונה של העונה הבאה העניקו לו נקודות. בתחילת גרנד פרי בריטניה שבר את רגלו ולא חזר להתחרות. עם פרישתו החזיק בשיא המרוצים אליהם זינק (176) במשותף עם גרהאם היל. לאפיט התחרה תשע פעמים במרוץ 24 השעות של לה מאן. את ההישג הטוב במרוץ קבע בשנת 1974, אותו סיים עבור ליז'ייה במקום השמיני בדירוג הכולל ובמקום החמישי בקטגוריה בה התחרה. לאחר שהחלים מהפציעה התחרה במספר מרוצים באליפות העולם למכוניות תיור. בשנת 1988 הצטרף לאליפות גרמניה למכוניות תיור (DTM), בה התחרה במשך שלוש עונות. באוקטובר 2008, בגיל 64, ערך נסיעת מבחן לרנו R27, מכונית הפורמולה 1 של רנו במסלול פול רישרד. מדיה וקבצים בנושא ז'אק לאפיט בוויקישיתוף ז'אק לאפיט, באתר DriverDB לנהגי מרוצים
ונדרליי לושמבורגו

ונדרליי לושמבורגו דה סילבה (בפורטוגזית: Vanderlei Luxemburgo da Silva; ‏נולד ב־10 במאי 1952) הוא מאמן כדורגל ברזילאי. לושמבורגו, יליד נובה איגואסו, מדינת ריו דה ז'ניירו, מונה למאמן נבחרת ברזיל לאחר סיום מונדיאל 1998, אך לאחר הפסד לקמרון באולימפיאדת סידני (2000) פוטר מאימון הנבחרת. בתחילת שנת 2005 מונה לושמבורגו למאמנה של ריאל מדריד במקומו של המאמן הספרדי, חוסה אנטוניו קמאצ'ו. לאחר הגעתו ניצחה ריאל בשבעה משחקים רצופים והייתה רחוקה ארבע נקודות בלבד מזכייה באליפות. ריאל התחילה את עונת 2005/06 ברגל ימין, ולושמבורגו הציג מערך חדש – "ריבוע הקסם" (4-2-2-2), אך הקבוצה הציגה יכולת חלשה, בין השאר בשל פציעות רבות של כוכביה. במהלך העונה הובסה ריאל על ידי ברצלונה באצטדיון סנטיאגו ברנבאו 3-0, ומעט לאחר מכן פוטר לושמבורגו מאימון הקבוצה. בשנת 2011, הוביל את פלמנגו הברזילאית לזכייה ללא הפסדים באליפות ריו דה ז'ניירו. ב-30 ביולי 2013 חתם בפלומיננסה. מדיה וקבצים בנושא ונדרליי לושמבורגו בוויקישיתוף ונדרליי לושמבורגו, ברשת החברתית אקס (טוויטר) ונדרליי לושמבורגו, ברשת החברתית אינסטגרם ונדרליי לושמבורגו, באתר Soccerway ונדרליי לושמבורגו, באתר WorldFootball.net ונדרליי לושמבורגו, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגל ברזילאי ובנושא מאמני כדורגל. אתם מוזמנים לתרום לוויקיפדיה ולהרחיב אותו.
גונגבאו ג'ידינג

גוֹנְגְבַּאוּ גִ'ידִינג (בסינית: 宫保鸡丁, פין-יין: Gōngbǎo jīdīng), המכונה מחוץ לסין גם בשמות עוף קונג-פּאו ועוף קוּנג פוֹ, הם שמותיה של מנה מסורתית מהמטבח הסיני הכוללת לרוב עוף מוקפץ עם ירקות ובוטנים ברוטב חמוץ, חריף ומתוק. מקור המנה במחוז סצ'ואן בדרום מערב סין, והיא מאופיינת בפרופיל הטעם המכונה מַאלָא (מסינית: 麻辣, פין-יין: málà, מילולית: חריף מרדים), המורכב מפלפלים חריפים וגרגרי פלפל סצ'ואן, היוצרים תחושה של עקצוץ ורדימות. מכיוון שהמנה נפוצה בכל רחבי סין, ישנן וריאציות אזוריות רבות, חריפות יותר או פחות מהאופן בו נהוג להכין את המנה בסצ'ואן. במטבח הסיני אמריקאי נוצרה מנה בהשראת מנה זו המכונה עוף קוּנג פּאוּ (באנגלית: Kung Pao Chicken) או "עוף בנוסח סצ'ואן". בגרסתה האמריקאית המנה מתוקה יותר ועם רוטב סמיך ובעל נפח גדול יותר. נטען שהמנה נקראת על שם דינג באוג'ן (1820–1886), פקיד שושלת צ'ינג ומושל מחוז סצ'ואן. התואר שלו היה "טאיזה שאובאו", שהוא אחד מה"גונגבאו" (מילולית שומרי הארמון). השם עוף גונג פאו נגזר מתואר זה, ואילו השימוש באות "丁" (דינג) בשם המנה הוא משחק מילים על שם משפחתו "דינג" (כי "ג'ידינג" משמעו עוף), וכן מפני שדינג הוא שם משפחה סיני נפוץ למדי שאפשר לקרוא אותו גם כ"קובייה קטנה" (כמו הקוביות אליהן נחתך העוף במנה). במהלך מהפכת התרבות בסין, שם המנה הפך לבעייתי מבחינת תקינות פוליטית בגלל הקשר שלה למערכת הקיסרית. המנה קיבלה את השם "עוף פיקנטי" (糊辣鸡丁) על ידי מאואיסטים עד לשיקום הפוליטי בשנות ה-80 תחת הרפורמות של דנג שיאופינג. גרסה מערבית של גונגבאו ג'ידינג, מוגש בלונדון גרסת גורמה של גונגבאו ג'ידינג צלחת גונגבאו ג'ידינג ביתי בפרזנו, קליפורניה עוף בתפוזים מדיה וקבצים בנושא גונגבאו ג'ידינג בוויקישיתוף "Ding Baozhen—an outstanding minister of the Qing Dynasty". Replay.waybackmachine.org. 2008-08-20. אורכב מ-המקור ב-20 באוגוסט 2008. נבדק ב-2012-01-23. {{cite web}}: (עזרה) "Savoring the Spice in Kung Pao Chicken". NPR. נבדק ב-2012-01-23.
פקארד מייפייר

פקארד מייפייר (באנגלית: Packard Mayfair) היא מכונית בסגנון הרדטופ קופה מתוצרת יצרנית מכוניות היוקרה האמריקאית פקארד (אנ') (שם מלא: "Packard Motor Co") אשר יוצרה בין השנים 1951–1953. 2 דלתות – הרדטופ. 6 נוסעים. מנוע בנזין. בשנת 1951 יוצרו 1,588 יחידות. מחיר היחידה היה 3,166 דולר. בשנת 1952 יוצרו 5,201 יחידות. מחיר היחידה היה 3,293 דולר. בשנת 1953 יוצרו 5,150 יחידות. מחיר היחידה היה 3,268 דולר. "פקארד מייפייר" "פקארד מייפייר" "פקארד מייפייר" "פקארד מייפייר" "פקארד מייפייר", שנת 1952 "פקארד מייפייר", שנת 1953 פקארד צילינדר יחיד פקארד 110 פקארד 180 פקארד 300 פקארד פסיפיק פקארד קאריביים מדיה וקבצים בנושא פקארד מייפייר בוויקישיתוף פקארד מייפייר, סרטון באתר יוטיוב דגמי "פקארד" בין השנים 1950–1958 oldcarandtruckpictures.com/Packard/1950 פקארד – שנות הזהב 1902–1914 packardtimeline.com/index.php/28-landing-pages/21-1902-1914-the-golden-years-paving-the-road-to-victory Gunnell, John, Editor (1987). The Standard Catalog of American Cars 1946-1975. Kraus Publications. ISBN 0-87341-096-3 "פקארד מייפייר" - תמונות picturecarsltd.com/car/616-packard-mayfair
פרוקטולוגיה

פרוקטולוגיה (Proctology; מיוונית: Proktos = "אחוריים" או "פי הטבעת", Logos = "תורה") היא ענף ברפואה העוסק בבעיות בחלחולת (רקטום), בפי הטבעת, במעי הגס וברצפת האגן. רופא מומחה העוסק במקצוע זה מכונה פרוקטולוג. רוב הפרוקטולוגים הם כירורגים בהכשרתם, והתחום הכירורגי נקרא כירורגיה קולורקטלית. פרוקטולוגים עובדים לעיתים ביחד עם אורולוגים. הפרעות פרוקטולוגיות כוללות: התרחבות כלי דם באזור פי הטבעת - טחורים סדק בעור פי הטבעת - "פיסורה" (Fissure) חיבור לא תקין של אזורים בחלחולת לשטח פני הגוף - נצור ("פיסטולה" - Fistula), סינוס מורסות באזור פי הטבעת בעיות עצירות כרונית הפרעות בהתרוקנות בעיות התאפקות / אי-שליטה על יציאות מחלות דלקתיות שונות פציעות סרטן החלחולת והמעי הגס סרטן אנאלי (נדיר)
פלוא בן ראובן

פלוא הוא דמות מקראית, בנו השני של ראובן ונכדו השני של יעקב ושל לאה. לפלוא היו שלושה אחים: חנוך, חצרון וכרמי למשפחתו של פלוא קראו משפחת הפַּלֻּאִי. הפרשנים מסבירים שפלוא הוא פלת, אביו של און בן פלת, אחד מבניו של פלוא הוא אליאב אביהם של דתן ואבירם. השם פלוא, וכך גם השמות פליה ופלאיה, נגזרים מהשורש פ-ל-ה, שפירושו לשפוט או להבדיל. לשם פלוא יש את אותה המשמעות כמו יהושפט ושפטיה. בפירוש שכל טוב מאת ר' מנחם בן שלמה על ספר בראשית, פרק מ"ו פסוק ט' מוזכר כי מקור השם הוא בכך שרוב בניו נתפלו מן העולם, כלומר מתו בלי בנים. ספר בראשית, פרק מ"ו, פסוק ט' ספר שמות, פרק ו', פסוק י"ד ספר במדבר, פרק כ"ו, פסוק ה' ספר דברי הימים א', פרק ה', פסוק ג' ראו אנציקלופדיה מקראית כרך ו שכל טוב בראשית מ"ו ט', באתר על התורה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
כרמי בן ראובן

כרמי הוא דמות מקראית, בנו השלישי של ראובן ונכדו השלישי של יעקב ושל לאה. לכרמי היו שלושה אחים: חנוך, פלוא וחצרון למשפחתו של כרמי קראו משפחת הכרמי. לפי פירוש שכל טוב מאת ר' מנחם בן שלמה על ספר בראשית, פרק מ"ו פסוק ט' מקור השם הוא כי כרמו פניו עקב מעשה ראובן ובלהה. יש חוקרים הסוברים שהשם כרמי מגיע משם של מקום, כמו המקומות כרם התל וכרם יהואלי המוזכרים בחרסי שומרון. לעומת זאת, יש חוקרים הסוברים שפירוש השם הוא בכלל שם תאופורי מקוצר ופירושו כרם האל. בתעודות אוגרית מופיע השם Karmunu. ספר בראשית, פרק מ"ו, פסוק ט' ספר שמות, פרק ו', פסוק י"ד ספר דברי הימים א', פרק ה', פסוק ג' ראו אנציקלופדיה מקראית כרך ד ספר במדבר, פרק כ"ו, פסוק ו' שכל טוב בראשית מ"ו ט', באתר על התורה ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.